**У С Т А В**

На Народно читалище „Христо Ботев-1941”, с. Паисиево, общ. Дулово, обл. Силистра, ул. „ Независимост” № 86

**ГЛАВА ПЪРВА**

**ОБЩИ ПОЛОЖЕНИЯ**

**Чл.1.** Народно читалище „Хр.Ботев-1941” е традиционно самоуправляващо се културно-просветно сдружение на жителите от с. Паисиево, което изпълнява и държавни културно- просветни задачи. В неговата дейност могат да участват всички физически лица без оглед на ограничения на възраст, пол, политически, религиозни възгледи и етническо самосъзнание.

**Чл.2.** Читалището е юридическо лице с нестопанска цел с наименование „ Христо Ботев – 1941”, което е създадено и функционира на основание Закона за народните читалища, Закона за юридическите лица с нестопанска цел и този устав.

**Чл. 3.** Народно читалище „Хр.Ботев-1941” има за седалище с. Паисиево, общ. Дулово, обл. Силистра, ул. „ Независимост” № 86, където се намира и адреса на управлението му.

**ГЛАВА ВТОРА**

**ЦЕЛИ И ЗАДАЧИ**

**Чл.4.**Читалището има за свои цели:

т.1.Да работи за развитието и обогатяването на културния живот, социалната и образователна дейност в с. Паисиево;

т.2. Да спазва традициите и обичаите на българския народ;

т.3. Да буди интерес към знания с оглед на развитието на личността и приобщаването на хората към ценностите и постиженията на науката, изкуството и културата;

т.4. Да бъде средище за духовен живот и материална култура на населението в селото и района;

т.5. Да работи за възпитаване и утвърждаване на национално самосъзнание;

т.6. Да осигурява достъп до информация на всички желаещи;

**Чл.5.** За постигане на своите цели читалището извършва следните основни дейности:

т.1. Урежда и поддържа библиотека, читалня, фото, фоно, кино и видеотека;

т.2. Създава и поддържа електронно- информационни мрежи;

т.3. Предоставя компютърни и интернет услуги на населението;

т.4 Развива и подпомага любителското художествено творчество.

т.5. Организира школи, курсове, клубове, кино и видеотеки, празненства, концерти, събори, чествания и младежки дейности;

т.6. Събира и разпространява знания за родния край;

т.7. Създава, съхранява и популяризира музейни и други сбирки, съгласно Закона за културното наследство.

т .8. Извършва допълнителни дейности и услуги, свързани с подпомагане изпълнението на основните си функции, които не противоречат на Закона за народните читалища,Закона за юридическите лица с нестопанска цел и този устав, като използва приходите от тях за постигане на определените в устава му цели. Народно читалище „Хр.Ботев-1941” не разпределя печалба.

**ГЛАВА ТРЕТА**

**УЧРЕДЯВАНЕ И ЧЛЕСТВО**

**Чл.6 /1/** Народно читалище „Хр.Ботев-1941” е основано през 1941г.

/2/ То се регистрира в Окръжния съд в съответствие с параграф 34 от предходните и заключителни разпоредби и в Министерството на културата в съответствие с чл.10 от Закона за народните читалища.

/3/ Всяка промяна на вписаните в съдебната регистрация обстоятелства се заявяват в Окръжен съд в съответствие с чл. 9 ал. 1 от Закона за народните читалища.

**Чл.8.** Членството в читалището е свободно за всички дееспособни граждани без ограничения, щом те работят за постигане целите на читалището и защитават неговите интереси.

**Чл.9./**1/ Членовете на читалището са: индивидуални, колективни и почетни

/2**/** Индивидуалните членове са български граждани. Те са действителни и спомагателни.

1. Действителните членове на читалището могат да бъдат всички лица, навършили 18 години, редовно плащат членския си внос, определен от общото събрание на читалището и активно участват в дейността на читалището. Те имат право да избират и да бъдат избирани в ръководните органи на читалището.
2. Спомагателните членове са лица до 18 години и работят за постигане целите на читалището. Нямат право да избират и да бъдат избирани в ръководните органи на читалището, имат право на съвещателен глас. Те могат да бъдат освободени от плащането на членски внос или да го плащат наполовина, съобразно решение на общото събрание.

/2/ Колективните членове съдействат за осъществяване целите на читалището, подпомагат неговата дейност, поддържането и обогатяването на материалната база и имат право на един глас в общото събрание. Колективни членове могат да бъдат професионални и стопански организации, търговски дружества, кооперации и сдружения, културно- просветни и любителски клубове и творчески колективи.

/3/ Почетни членове могат да бъдат български и чужди граждани с изключителни заслуги към читалището.

**Чл.10.** Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат Устава на читалището и ще работят за постигане целите на читалището.

**Чл.11.** При условията на чл.11,ал.3 от Закона за народните читалища, колективните членове се приемат по писмено заявление на упълномощен представител на кандидатите за колективно членство, което също се гласува на заседание на настоятелството и утвърждава на общо събрание на читалището.

**Чл.12.** Членовете на читалището имат право да:

т.1. Участват в управлението на читалището, ако имат най- малко двугодишен стаж като членове на читалището.

т.2. Получават улеснен достъп до всички читалищни форми и дейност и прояви по ред, определен от Настоятелството.

т.3.Ползват с предимство културно- просветните форми на читалището.

т.4.Получават всякаква информация относно дейността на читалището и упражняват контрол върху нея.

**Чл.14.** Членовете на читалището са длъжни:

т.1. Да спазват Устава на читалището и решенията на неговите органи.

т.2. Да плащат редовно членския си внос.

т.3. Да участват в дейността на читалището.

т.4. Да опазват имуществото и доброто име на читалището и да не уронват неговия престиж.

**Чл.15**/1/ Членството в читалището може да бъде прекратено с решение на общото събрание, когато членът грубо нарушава Устава на читалището и решенията на неговите органи, работи срещу неговите цели и интереси или му е причинил значителни вреди.

/2/ Членството в читалището се прекратява и на основание отпадане:

1. при невнасяне на членски внос за една календарна година;
2. при неучастие в две последователни общи събрания на читалището;
3. при системно неизпълнение на задължението си за участие в дейността на читалището;
4. по желание на самия член с писмено заявление до настоятелството.

**ГЛАВА ЧЕТВЪРТА**

**ОРГАНИ НА УПРАВЛЕНИЕ НА ЧИТАЛИЩЕТО**

**Чл.16.** Органи на управление на читалището са:

т.1. Общо събрание на членовете на читалището;

т.2. Настоятелство;

т.3. Проверителна комисия.

**Чл.17**. /1/Върховен орган на читалището е общото събрание.

/2/ Общото събрание на читалището се състои от всички членове на читалището, имащи право на глас.

**Чл.18**. /1/ Общото събрание:

т.1. Изменя и допълва Устава на читалището.

т.2.Изменя и освобождава членове на настоятелството, проверителната комисия и председателя.

т.3. Приема, изменя и отменя вътрешните актове на читалището, необходими за организацията на неговата дейност.

т.4. Изключва членове на читалището.

т.5. Определя основни насоки за дейността на читалището.

т.6. Взема решения за членуване или прекратяване на членство в читалищно сдружение.

т.7. Приема бюджета на читалището.

т.8. Приема годишния отчет до 30 март на следващата година.

т.9. Отменя решения на други органи на читалището.

т.10. Определя размера на членския внос.

т.11. Взема решения за разкриване на клонове на читалището след съгласуване с общината.

т.12. Взема решения за прекратяване дейността на читалището.

Т.13.Взема решения за отнасяне до съда на незаконосъобразни дейности на ръководството и на отделните членове на читалището.

т.14. Взема решения и по други въпроси съгласно Закона за народните читалища, Закона за юридическите лица с нестопанска цел и този Устав.

/2/Решенията на общото събрание са задължителни и за другите органи на читалището.

**Чл.19.** /1/ Редовно общо събрание се свиква най- малко веднъж годишно по решение на настоятелството, като отчетно и на три години като отчетно – изборно. Извънредно общо събрание може да бъде свикано по решение на настоятелството , по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание до 15 дни от постъпването на искането, проверителната комисия или една трета ат членовете на читалището с право на глас могат да свикат извънредно общо събрание от свое име.

/2/Поканата за събрание трябва да съдържа дневния ред, датата, часа и мястото на провеждането му и кой го свика.Тя трябва да бъде получена лично срещу подпис или връчена не по-късно от 7 дни преди датата на провеждането.В същия срок на вратата на читалището и на други общодостъпни места в селото трябва да бъде залепена покана за събранието.

**Чл.20.** /1/ Общото събрание е законно, ако на него присъстват най-малко от половината от действителните членове на читалището имащи право на глас.

/2/Когато в часа на провеждане на събранието няма нужния кворум то се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/3/Общото събрание взема решение с обикновено мнозинство освен в случаите когато Законът или този Устав изисква друго.

/4/.Две трети от членовете на общото събрание могат да предават иск пред окръжния съд по седалището на читалището за отмяна на решение на общото събрание, ако то противоречи на закона или Устава.

**Чл.21.** /1/ Изпълнителният орган на читалището е настоятелството, което се състои от 5/пет/ члена за срок от 3/три/ години, които имат членство в читалището най-малко от две последователни години преди провеждането на общото събрание.Същите не трябва да имат връзки по права и сребрена линия до четвърта степен.

/2/ Настоятелството:

**1**.Свиква общото събрание

**2.** Осигурява изпълнението на решенията на общото събрание.

**3**.Подготвя и внася в общото събрание проект за бюджет на читалището.

**4**.Подготвя и внася в общото събрание отчет за дейността на читалището.

**5**.Назначава секретаря на читалището и утвърждава длъжностната му характеристика.

**Чл.22.** Настоятелството само определя реда на своята работа. То заседава най-малко веднъж на три месеца и е законно, ако в заседанието участват половината плюс един от членовете му.То взема решение с мнозинство повече от половината от неговите членове по всички въпроси свързани със:

**т.1.** Непосредственото ръководство на читалищната дейност между общите събрания.

**т.2.**Цялостната организация на читалищната работа.

**т.3.** Изпълнява решенията на общото събрание.

**т.4.**Подготвя проекти за бюджета, упражнява ги и отчита изпълнението му пред общото събрание.

**т.5.**Одобрява щата на читалището и дава съгласието за сключване на договори с нещатни сътрудници на читалището.

**т.6.**Подготвя и внася пред общото събрание отчет за дейността си.

**т.7.**Назначава и освобождава секретаря на читалището и щатния персонал.

**т.8.**Взема решения за морално и материално стимулиране на работещите в читалището самодейци, самодейни колективи и ръководители на самодейни колективи.

**т.9.** Осъществява и други правомощия съгласно Закона за народните читалища и този Устав.

**Чл.23.**В състава на читалището нямат право да бъдат избирани други щатни служители на читалището освен неговия секретар.

**Чл.24.**Председателят на настоятелството , който е и председател на читалището се избира от общото събрание за срок от 3/ три/ години измежду членовете на настоятелството и непосредствено ръководи цялостната дейност на настоятелството и читалището. Той изпълнява решенията на настоятелството и общото събрание.

**Чл.25.** /1/ Председателят представлява читалището пред трети лица.

/2/ Председателят подписва всички документи издавани от читалището и всички договори по които читалището е страна.

/3/ Свиква и ръководи заседанията на настоятелствата и председателствува общото събрание.

/4/Сключва и прекратява трудовите договори със служителите съобразно бюджета на читалището и въз основа решение на настоятелството.

/5/Отчита дейността си пред настоятелството.

/6/Организира дейността на читалището съобразно закона, Устава и решенията на общото събрание.

**Чл.26.** За правомощията по предходния член председателят упълномощава секретаря на читалището или при необходимост и друг член на настоятелството.

**Чл.27.** /1/ Секретарят на читалището работи като негов щатен служител.Неговите права и задължения се приемат от настоятелството в длъжността характеристика.

/2/ Възнаграждението на секретаря се определя от настоятелството.

**Чл.28.** Секретаря се назначава на работа по трудов договор от настоятелството и се кооптира за негов член в състава на всяко новоизбрано настоятелство, като трудовия договор с него е постоянен.

**Чл.29.** /1/ Секретарят на читалището:

**т**.1. Организира изпълнението на решенията на настоятелството, включително решенията за изпълнението на бюджета.

**т.**2. Организира текущата основна и допълнителна дейност в читалището

**т**.3.Отговаря за работата на щатния и хонорувания персонал

**т**.4. Представлява читалището заедно и поотделно с председателя.

/2/. Секретарят не може да е в роднински връзки с членовете на настоятелството и на проверителната комисия по права и сребрена линия до четвърта степен, както и да бъде съпруг /съпруга/ на председателя на читалището.

**Чл.29.** /1/ Проверителната комисия се избира за срок от 3 /три/ години и се състои от трима членове.Тя сама избира председател и определя реда на своята работа.

/2/.Членовете на проверителната комисия не могат да бъдат лица, които са в трудово-правни отношения с читалищното настоятелство или са роднини на неговите членове по права линия, съпрузи, братя, сестри, роднини по сватовство от първа степен.

/3/. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/.При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

**Чл.30.** Не могат да бъдат избирани за членове на настоятелството и проверителната комисия и за секретари лица, които са осъждани на лишаване от свобода за умишлени престъпления от общ характер.

**Чл.31.** Членовете на настоятелството, включително председателят и секретаря, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват в интернет страницата на читалището.

**ГЛАВА ПЕТА**

**ИМУЩЕСТВО И ФИНАНСИРАНЕ**

**Чл.32.** Имуществото на читалището се състои от право на собственост и от други вещни права, вземания,ценни книжа, други права и задължения.

**Чл.33**. Имуществото на читалището се използва за постигане на неговите цели. **Чл.34.** Читалището набира средства от следните източници:

**т.1.** Членски внос

**т.2.**Субсидия от държавния и общинския бюджет.

**т.3.** Културно – просветна и информационна дейност.

**т.4.**Помощи, завещания, дарения и спонсорство.

**т.5.**Ренти, наеми от движимо и недвижимо имущество.

**т.6.** Други приходи.

**Чл.35.** /1/ Читалището ежегодно приема своя бюджет на общо събрание предложен от настоятелството, бюджета се упражнява от настоятелството, което носи отговорност за неговото състояние и го отчита на общо събрание всяка година. **Чл.36.** /1/ Читалищното настоятелство изготвя годишния отчет за приходите и разходите, който се приема на общо събрание.

/2/Отчетът за изразходваните от бюджета средства се представят в общината ежегодно.

**Чл.37.**/1/ Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

/2/Председателят на читалището представя ежегодно до 31 март пред кмета на общината и общинския съвет доклад за осъществяване дейностите в изпълнение на програмата и за изразходваните от бюджета средства през предходната година.

**Чл.38.** /1/ Читалището не може да отчуждава недвижими вещи и да учредява ипотека върху тях.

/2/Движимите вещи могат да бъдат очуждавани, залагани, бракувани или заменени с по-доброкачествени само по решение на настоятелството.

**ГЛАВА ШЕСТА**

**ПРЕКРАТЯВАНЕ НА ЧИТАЛИЩЕТО**

**Чл.39**. Читалището може да прекрати своята дейност по решение на общото събрание или по реда на чл.27 от Закона за народните читалища.То може да бъде прекратено с ликвидация или решение на окръжния съд, ако:

**т.1.** дейността му противоречи на Закона , устава и добрите нрави;

**т.2**.имуществото му не се използва според целите и предмета на дейността на читалището;

**т.3.** е налице трайна невъзможност читалището да действа или не развива дейност за период от две години.

**т.4.**не е учредено по законен ред;

**т.5** е обявено в несъстоятелност.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

**Чл.40.**Читалището има свой кръгъл печат с надпис „ Народно читалище Христо Ботев-1941г.” с. Паисиево, общ. Дулово,обл. Силистра и разтворена книга по средата.

**Чл.41.**Празник на читалището е 1 юни.

**ЧЛ.42.**За всички неуредени в този устав отношения се прилага Закона на народните читалища, Законът за юридическите лица с нестопанска цел и действащите в страната нормативни документи.

**Чл.43.** Настоящият устав е актуализиран и допълнен на параграф 34 от Закона за народните читалища/обн. ДВ бр. 42 от 5 юни 2009г./ и е приет от Общо събрание на читалището на 05.05.2010г.

Същият е подписан в 2/два/ екземпляра от присъстващите действителни членове на читалището, съгласно приложения списък, представляващ неразделна част от Устава.

**Председател: А. Кадир**

**Списъчен състав на ръководството и проверителната комисия при**

**НЧ „ Хр. Ботев- 1941”, с. Паисиево, общ. Дулово, обл. Силистра**

**Председател- Айтен Ахмед Кадир**

**И членове:**

**Рейхан Осман Мехмед**

**Мелиха Али Ахмет**

**Метин Халис Руфад**

**Илгис Бехчет Кадир**

**Проверителната комисия:**

Председател – Виждан Рафет Мустафа

и членове:

Ажлян Себаредин Осман

Ахмед Мехмед Халид

**Кратък дейностен отчет през 2022г.**

НЧ „Христо Ботев-1941г.” е традиционно самоуправляващо се културно- просветно сдружение на жителите от с. Паисиево, което изпълнява и държавни културно- просветни задачи.

Тъй като в читалището има наличие на компютри, интернет и мултифункционален принтер, насочеността на дейността ѝ освен социална, информационна и културна е и образователна. По този начин у желаещите да научат нещо се създава увереност, че са способни да се справят с трудностите, използването на ИКТ техника и се повишава желанието им за работа с компютър. Чрез наличния фонд на библиотеката се подпомага активно учебно-възпитателния процес в училищата и детските градини и културния живот на селото; търсим нови способи за увеличаване на библиотечния фонд; следим излизането на проекти, финансиращи читалището и се търси възможност за кандидатстване.

Съвместно с кафе- бар „ Фешън” НЧ „ Христо Ботев-1941“ организираме и празненства като Деня на родилната помощ , 8 март, Новогодишни празници. От 2011г. насам в с. Паисиево съвместно с училището честваме Патронния празник на СУ ” Хр. Ботев” и Деня на детето. За целта съдействие освен СУ ” Хр. Ботев” ни оказват община Дулово, както и Отдел „Култура и младежки дейности” . **Важна част от дейността на читалището ни е грижата за развитие на любителското художествено творчество. Активно е участието на танцовия състав ” Теменужка” в празници и фестивали.** Традиционни за нашето читалище са участията в прегледите на българската и турската художествена самодейност, отпразнуването на Рамазан байрам с кратка литературно- музикална програма.

Чрез различните културни прояви разнообразяваме ежедневието на живущите в района. С различните дейности предлагаме възможности на подрастващите и възрастните за осмисляне на свободното време. НЧ „Христо Ботев-1941г.” е културна институция, която съхранява, опазва и обогатява библиотечното богатство на нашия народ. С изявите на самодейците създава празнично настроение за хората и предава традициите и обичаите на идващите поколения.

Изх.№ 4/09.11.2022г.

НАРОДНО ЧИТАЛИЩЕ ***„ХРИСТО БОТЕВ-1941”***

с.Паисиево, общ. Дулово, обл. Силистра, тел.0892214791, е-mail:hr.botev41@abv.bg

ПЛАН ПРОГРАМА

ЗА РАЗВИТИЕ НА ЧИТАЛИЩНАТА ДЕЙНОСТ В

**НЧ *„ХРИСТО БОТЕВ-1941”,*** С. ПАИСИЕВО ПРЕЗ **2023** ГОДИНА

Дейности на структурните единици в НЧ „Хр. Ботев.1941”, с. Паисиево, общ. Дулово,обл. Силистра

Библиотека:

Обогатяване на библиотечния фонд;

Изготвяне на витрини, изложби, онлайн информация за личности и събития;

Организиране и провеждане на беседи по значими и актуални теми;

Представяне на презентации по повод дати, събития, чествания, учебно съдържание;

Изработване на флаери, листовки брошури, плакати и др. с цел популяризиране на важни годишнини, теми и информация;

Мероприятия за повишаване на читателския интерес – литературни четения, отразяване на Седмицата на детската книга;

Съвместна дейност с училището по различни проекти и учебни програми;

Работа по текущи проекти.

Организиране и провеждане на концерти

Представяне на изложби във връзка с празници и чествания;

Участие в национални и регионални конкурси, изложби и фестивали;

Участие в прояви и тържества;

Обучение и развиване на творческите заложби на децата.

Стратегически цели:

* Да съдейства за изграждането на гражданското и информационното общество;
* Да предоставя информационна свобода на членовете на общността;
* Да стимулира и подпомага ученето през целия живот.

Основни цели:

* Развитие и утвърждаване на духовните и културни ценности на обществото.
* Утвърждаване на традиционните читалищни дейности и търсене на нови съвременни форми за тяхното развитие.
* Проучване, възстановяване и запазване на обичаите и традициите в района.
* Чрез формите на художествената самодейност и провежданите мероприятия да утвърдим читалището, като единствен културен център на територията на селото.
* Разширяване възможностите на читалището за предоставяне на услуги, свързани с реализация на личността, повишаване на компетентността на населението и други.
* Търсене на съдействие от страна на ръководството на общината за извършване на ремонт.

Библиотечна дейност

**І.Поддържане и обогатяване на библиотечната дейност в читалищната библиотека.**

* Да се осигури библиотечно – информационно обслужване на населението.
* Закупуване на нова литература, периодични издания.
* Организиране на индивидуална и културно – масова дейност с различни целеви групи /деца, ученици, съселяни/.

**ІІ. Подобряване на условията в читалищната библиотека.**

* Да се оборудва и обзаведе читалнята за осигуряване на достатъчно места и удобство за читателите;
* Осигуряване на подходящо осветление и отопление в читалищната библиотека;
* Осигуряване на достъп до Интернет на читателите;

**ІІІ. Развитие и подпомагане на любителското художествено творчество.**

* Да се организира работата на самодейни състави, кръжоцци и др. форми на художествена самодейност.
* Участие в обявени регионални и национални конкурси, фестивали, преглиди и други изяви по избор и възможности.

Основни функции:

* образователна
* информационна,
* културно развитие;
* социална

Художествена и културно – информационна дейност

1. Организиране на културно масова работа, разпределена по месеци и периоди.
2. Честване по подходящ начин на национални иместни празници.
3. Да се активизира съвместната дейност с училище, детска градина и други функциониращи структури.
4. Организиране на концертни програми и изяви, свързани с традициите в района.
5. Участие в проекти за допълваща субсидия към МК.

**КУЛТУРЕН КАЛЕНДАРЕН ПЛАН НА МЕРОПРИЯТИЯТА – 2023 ГОДИНА:**

|  |  |  |  |  |  |  |  |
| --- | --- | --- | --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР/И** | **ЗА**  **КОНТАКТИ** | **Соб. принос** | **От спонсори**  **/ по проект** | **От общин ата** |
| 03.01 | Паисиево  Репетиционна зала  Всеки петък от 16.00 ч. | „ХОРОТЕКА МЕРАКЛИИ”  Изучаване на български хорà за здраве на тялото и радост за душата | НЧ  „Хр. Ботев-1941” | Н.Решат  Н.Исмаил |  |  |  |
| 6.01 | Библиотека | Живот и творчество на Христо Ботев /табло/ | НЧ  „Хр. Ботев-1941” | Н.Решат Н.Исмаил |  |  |  |
| 11.01 | Библиотека | Световен ден на думата  „Благодаря” | НЧ  „Хр. Ботев-1941 | Н.Решат Н.Исмаил |  |  |  |
| 21.01 | Паисиево | Бабин ден. Народен обичай и отпразнуване с жените от селото | НЧ  „Хр. Ботев-1941 | Н.Решат  Н.Исмаил |  |  |  |
| 14.02 | Библиотека | Месец на трезвеността /табло/ и изложба от детски рисунки | НЧ  „Хр. Ботев-1941” | Н. Решат Н.Исмаил |  |  |  |
| 18.02 | Библиотека | 150 години от обесването на Васил Левски /табло и презентация/ | НЧ  „Хр. Ботев-1941” | Нурсел Исмаил |  |  |  |
| 18 – 28  февруари | Паисиево | Работилница „Празник на Мартеницата” . | НЧ  „Хр. Ботев-1941” | Н.Решат  Н.Исмаил | . |  |  |
| 28.02 | Паисиево | ДЕН НА САМОДЕЕЦА | НЧ  „Хр. Ботев-1941” | Н. Решат  Н.Исмаил |  |  |  |
| 21.02. | Читалището | Международен ден на майчиния език | НЧ  „Хр. Ботев-1941” | Н. Решат  Н. Исмаил |  |  |  |
| 28.02 | Детската градина | Празник на мартеницата  Посещение в детската градина с Баба Марта | НЧ  „Хр. Ботев-1941” | Н. Решат  Н. Исмаил |  |  |  |
| 3.03. | Библиотека | „Освобождението”- витрина | НЧ  „Хр. Ботев-1941” | Н. Решат  Н. Исмаил |  |  |  |
| 8.03 | Паисиево | Отпразнуване на международния ден на жената с жените от селото | НЧ  „Хр. Ботев-1941” | Н. Решат  Н.Исмаил |  |  |  |
| 21.03 | Читалището | Световен ден на водата-  изложба от детски рисунки | НЧ  „Хр. Ботев-1941” | Н. Решат  Н.Исмаил |  |  |  |
| 1.04 | ДГ „ Пролет” | Отбелязване на международния ден на детската книга – работа с децата от ДГ „ Пролет” | НЧ  „Хр. Ботев-1941” | Н. Решат  Н.Исмаил |  |  |  |
| 7.04. | Паисиево | Ден здравния работник | НЧ  „Хр. Ботев-1941” | Н. Решат  Н.Исмаил |  |  |  |
| 16.04. | Библиотека | Великден – Шарено яйце-  Изложба от рисунки и яйца | НЧ  „Хр. Ботев-1941” | Н. Решат  Н.Исмаил |  |  |  |
| 21.04 | Паисиево | Запознаване на учениците от клуб „Млад библиотекар” със Световния ден на книгата | НЧ  „Хр. Ботев-1941” | Н. Решат  Н.Исмаил |  |  |  |
|  | Библиотека | Библиотекар за един час – ден на отворените врати в библиотеката /учениците в ролята на библиотекаря/. | НЧ  „Хр. Ботев-1941” | Н. Решат  Н.Исмаил |  |  |  |
| 1.05 | Паисиево | Ден на труда – озвучаване на площада | НЧ  „Хр. Ботев-1941 | Н. Решат  Н.Исмаил |  |  |  |
| 9.05 | Читалище | Ден на Европа. Презентация  пред деца от 5-12 клас | НЧ  „Хр. Ботев-1941 | Н. Решат  Н.Исмаил |  |  |  |
| 10.05  11.05 | Читалище  Читалище | Викторина „ Какво знаем за родното село?”  „Вече сме читатели”- записване на първокласниците в читалищната библиотека | НЧ. Хр.Ботев-1941  НЧ  „Хр. Ботев-1941” | Н. Решат  Н.Исмаил  Н. Решат  Н.Исмаил |  |  |  |
| 24.05 | Паисиево | Ден на славянската писменост и на българската култура | СУ  „Христо Ботев” | Учителите |  |  |  |
| 1.06 | Паисиево | Ден на селото, патронен празник на училището и Деня на детето | НЧ  „Хр. Ботев-1941” | Н.Решат  Н.Исмаил |  |  |  |
| Юли-август | Библиотеката | Лято в библиотеката Занимателни игри и четене  на книги | НЧ  „Хр. Ботев-1941” | Н.Решат  Н.Исмаил |  |  |  |
| 4.08-10.08. | Читалището | „ Стъпки по брега”, „Черно море и неговите обитатели”, „ Тайните на делфините”- Презентации и филми по повод седмицата на морето | НЧ  „Хр. Ботев-1941” | Н.Решат  Н.Исмаил |  |  |  |
| август |  | Кандидатстване за закупуване на нова литература за библиотеката пред МК | НЧ  „Хр. Ботев-1941” | Н.Решат  Н. Исмаил |  |  |  |
| 6.09 | Паисиево | 138 години от Съединението на  България. Озвучаване на площада | НЧ  „Хр. Ботев-1941” | Н. Решат  Н.Исмаил |  |  |  |
| 22.09. | Паисиево | Ден на Независимостта на България | НЧ  „Хр. Ботев-1941” | Н.Решат  Н.Исмаил |  |  |  |
| 26.09 | Библиотеката | 132г. от рождението на Ран Босилек/ 1886-1958/ | НЧ  „Хр. Ботев-1941” | Н. Решат  Н. Исмаил |  |  |  |
| 3.10 | Читалището | „ Музика, музика…всичко е музика” концерт по случай деня на музиката , поезията и на възрастните хора | НЧ  „Хр. Ботев-1941” | Н.Решат  Н.Исмаил |  |  |  |
| 5.10. | Училището | Международен ден на учителя | СУ „Христо Ботев” | Н.Решат  Н.Исмаил |  |  |  |
| 1.11 | Библиотеката | Ден на Будителите. | НЧ  „Хр. Ботев-1941” | Н. Решат  Н. Исмаил |  |  |  |
| 21.11. | Библиотеката | Мамо, прочети ми приказка”- беседа по случай деня на християнското семейство | НЧ  „Хр. Ботев-1941” | Н.Решат  Н.Исмаил |  |  |  |
| 1.12 | Читалището | Световен ден на борбата със  ХИВ/ СПИН | НЧ  „Хр. Ботев-1941” | Н. Решат  Н.Исмаил |  |  |  |
| 3.12. | Читалището | Ден на хората с увреждания | НЧ  „Хр. Ботев-1941” | Н. Решат  Н.Исмаил |  |  |  |
| 4.12. | Читалището | **Изработка на новогодишни картички** | НЧ  „Хр. Ботев-1941” | Н.Решат  Н.Исмаил |  |  |  |
| 20.12 | Читалище | Среща с родители на тема „ Ползите от четенето” | НЧ  „Хр. Ботев-1941” | Н. Решат  Н.Исмаил |  |  |  |
| 31.12 | Паисиево | Изпращане на **2022г.** и посрещане на Новата **2023г.** посрещане на 2023г. | НЧ  „Хр. Ботев-1941” | Н.Решат  Н.Исмаил |  |  |  |
|  |  |  |  |  |  |  |  |

Дата: 09. 11.2022 г. Председател:

/Айтен Кадир/